Várdomb  község Képviselőtestülete

Szám:9-7/2010.

J e g y z ők ö n y v

Készült: Várdomb község Képviselő-testülete 2010. augusztus 30-án, a Községházán megtartott   Képviselő-testületi üléséről.

Az ülés kezdete: 18 óra 

Jelen vannak: Rács László polgármester

           Boros Tiborné, Holcz János, Kovács Ferenc, Kovács László,   

           Simon Csaba, Vári József, Villi Gábor képviselőtestületi tagok.

Távolmaradását bejelentette: Nagy István Ujberek lakossági képviselő  

Tanácskozási joggal megjelent: Takaró Jánosné  körjegyző 

Rács László polgármester üdvözli a megjelenteket, megállapítja, hogy a   8 fő képviselőtestületi  tagból 8 fő jelen van, az ülés határozatképes, az ülést megnyitja.

Javaslatot  tett a napirend  tárgyalására a meghívóban  szereplő és az alábbiak szerint.

A Képviselők a javaslattal egyet értettek

N a p i r e n d :

1./  Tájékoztató a két ülés között eltelt időszakban történt fontosabb eseményekről, és a tett    

       intézkedésekről. 

       Előadó:Rács László polgármester

2./   A Várdombi Óvoda  pedagógiai programjának jóváhagyása.

       Előadó:Takaró Jánosné körjegyző, Szamos Józsefné iskola igazgató
3./  A szekszárdi Többcélú kistérségi társulás társulási megállapodásának módosítása.

       Előadó:Rács László polgármester

4./   A szekszárdi Többcélú kistérségi társulás közoktatási feladatellátásának bővításe,a 

       megállapodásának módosítása.

       Előadó:Rács László polgármester

5./  Bejelentések, kérdések

Napirendek tárgyalása

1./  Tájékoztató a két ülés között eltelt időszakban történt fontosabb eseményekről, és a tett    

       intézkedésekről. 

       Előadó:Rács László polgármester

Rács László polgármester szóban terjesztette a képviselők elé a két ülés között történt eseményeket. Ismertette a Képviselőkkel, hogy a két ülés között  sok dolog történt, de nem nagyobb jelentőségű, amiért a testületet  rendkívüli ülésre kellett volna invitálni.

Az IKSZT  pályázatunkat melyhez az önerőt a  Duna-Mecsek Alapítványhoz,benyújtottuk elutasították. Miután tárgyaltunk a társulás vezetőivel, arra kaptunk bíztatást, hogy egyedi kérelemmel forduljunk az Alapítvány vezetőihez. Élünk a lehetőséggel, mert nuincs önerőnk, viszont az IKSZT –re megnyertük az 56 millió forintot, nem szeretnénk vissza adni, mert nem tudjuk kiegészíteni. 

A Duna-Mecsek Alapítványhoz benyújtandó egyedi kérelemmel a testület maximálisan egyet értett.
A Képviselő-testület a polgármesteri jelentést  a két ülés közötti időszakban történt eseményekről elfogadta  és  javaslatára 7 igen szavazással, ellenszavazat nélkül az alábbi határozatot hozta: 






29/2010.(VIII.30. / számú határozat

1. / Várdomb Község Önkormányzata Képviselő-testülete  a polgármester jelentését a két ülés között hozott döntésekről, eseményekről elfogadta.

Megbízza a polgármestert az önerő pályázatának benyújtásával  a Duna-Mecsek Alapítványhoz.





Határidő:azonnal
Felelős:Rács László polgármester
A polgármester ismertette a képviselő-testülettel, hogy  a Dél-Balaton  Sióvölgyi Nagytérségi hulladékkezelési Konzorciumi társulás elnöke megkereste a tagönkormányzatokat azzal, hogy döntsenek Tab város önkormányzatának a konzorciumból való kizárásáról, mivel a többi településsel szemben - nem korrekt módon - nem fizetik be a rájuk eső önrészt, amit határozatban annak idején vállaltak, fizetési kötelezettségüknek nem tesznek eleget. A konzorciumi megállapodás lehetőséget biztosít az ilyen működést akadályozó magatartást tanúsító tagok kizárására.
A polgármester javaslatára a képviselők 8 igen szavazással az alábbi határozatot hozták:
30/2010.(VIII.30.) számú határozat

Várdomb község Önkormányzata Képviselő testülete az előterjesztést megtárgyalta, és úgy határozott, hogy Tab városát  kizárja  a Dél-Balatoni és  Sióvölgyi  Hulladékkezelési Konzorcium tagjai közül.

A Képviselő-testület a 2002/HU/16/P/PE/018 ISPA támogatási számú Pénzügyi megállapodásbanés a támogatási Szerződésben vállalt a teljes projektköltségek 10 %-os önrészének biztosítása érdekében-Melynek megfizetését külön megállapodással teljesíti az  Alisca Terrán mint szolgáltatón keresztül – Tab város kizárása miatt többletönrészként jelentkező 1,109 %-os tulajdonrésznövekedéssel együtt járóönrész hozzájárulási növekedést elfogadja. Ennek megvalósulása úgy realizálódik, hogy a jelenlegi 0,268 % tulajdonrészünk 0,271 %-ra változik.

A képviselő-testület felhatalmazza az önkormányzat  polgármesterét, hogy gondoskodjon a határozat megküldéséről a Dél-Balatoni és  Sióvölgyi  Hulladékkezelési Konzorcium  Elnökének és a Konzorcium munkaszervezeteként működő „ Dél-Balaton és Sió” Térségfejlesztő  Nonprofit Kft-nek 
Határidő: azonnal






Felelős:Rács László polgármester

A Szekszárdi Többcélú kistérségi társulás a közoktatási feladatok ellátásról, bővítéséről kéri a testületek jóváhagyó döntését a társulási megállapodás alapján. A társulási megállapodás módosítása akkor lesz hatályos, ha a társulásban minden résztvevő képviselő testület a döntését meghozza.

A képviselők az anyagot kézhez kapták, megismerték, és megtárgyalták.

Kérdés és hozzászólás a módosítással kapcsolatban annyiban hangzott el, hogy ettől függetlenül a helyi pedagógus el láthatja  e az oktatási feladatok, ha megfelelő végzettséggel rendelkezik.

Polgármester válaszában elmondta, hogy igen, a feladatellátás helyben történik, és helyi munkaerővel is megoldható, ha a feltételeknek megfelel.

A polgármester javaslatára a Képviselő-testület 8 igen szavazással az alábbi határozatot hozta: 

31/2010.(VIII.23.) számú határozat

Várdomb község Önkormányzata a közoktatási és szakszolgálati feladatok ellátására kötött feladatellátási megállapodást a mellékelt tartalommal elfogadja.

A képviselőtestület felhatalmazza az önkormányzat  polgármesterét, hogy a feladatellátási megállapodást az önkormányzat képviseletében eljárva aláírja. 

Határidő: azonnal

Felelős: Rács László polgármester
Része még a megállapodás módosításnak az, hogy a  belsőellenörzés feladatellátás során a Munkaszervezet külső erőforrást is igénybe kíván venni. Ezzel a testület egyet ért és a módosítást elfogadja.

A mozgókönyvtári feladat biztosítására a muzeális intézményekről, nyilvános könyvtrái ellátásról és közművelődésről szőlő 1997.évi CLX.törvény 64.§ (1).bek.)
A polgármester javaslatára a képviselők  8 igen szavazással az alábbi határozatot hozták:
32/2010.(VIII.23.) számú határozat

Várdomb község Önkormányzata  mint a Szekszárd és Térsége Többcélú Kistérségi Társulás tagja a társulási megállapodás módosítását megtárgyalta és azt a mellékelt tartalommal elfogadja. A megállapodás a jegyzőkönyv mellékletét képezi. 

A képviselőtestület felhatalmazza az önkormányzat  polgármesterét, hogy a Társulási Megállapodást módosító okiratot, valamint a módosításokkal egységes szerkezetbe foglalt Társulási Megállapodás okiratot az önkormányzat képviseletében eljárva aláírja. 

Határidő: azonnal

Felelős:Rács László polgármester

Az Iskola igazgatója az óvoda szakértői véleménnyel ellátott pedagógiai programját kérte a képviselő-testület elé terjeszteni jóváhagyásra. A Képviselő-testület a programot elektronikus úton kézhez kapta. A programot német nemzetiségi Önkormányzat elnöke is véleményezte, és elfogadta. A program módosítására a közoktatási törvény módosítása miatt volt szükség. 

A körjegyző kiegészítette a programot azzal, hogy a szakértői vélemény is jónak és törvényesnek, szakmailag is végrehajthatónak értékelte az előterjesztetett  pedagógiai programot.

Kérdést és hozzászólást a képviselők nem tettek. 

A körjegyző elmondta, hogy a szakértői véleményben javaslatként le van írva, hogy a várdombi és az alsónánai óvoda is tagintézményként működjön, legyen elnevezve, és akkor  az alapító okiratot is módosítani kell. Ez azonban szervezeti változást jelent, amit a szorgalmi időben nem lehet megtenni, ezért ennek a feladatnak a végrehajtását 2011. májusára kell átütemezni.

A polgármester javaslatára a képviselők  8 igen szavazással az alábbi határozatot hozták: 
33/2010.(VIII.23.) számú határozat

Várdomb község Önkormányzata képviselő-testülete a Várdomb-Alsónána  Bölcsőde,  Óvoda és Általános Iskola   intézménye óvodai pedagógiai programját- melyet a szakértő jónak, törvényesnek, és végrehajthatónak értékelt – a jegyzőkönyv melléklete szerinti tartalommal  megtárgyalta és jóváhagyta.

Határidő: azonnal






Felelős:Rács László polgármester





Végrehajtásáért az intézmény vezetője. 
Más bejelentés nem hangzott el, a  polgármester a testületi ülést bezárta 20 órakor bezárta.







Kmf.



Rács László





Takaró Jánosné



polgármester





      körjegyző

